Diari Oficial de la Generalitat Valenciana


Sumari del DOGV 5995, del 17-04-2009 (2009/3900)

ORDE de 16 de març de 2009, de la Conselleria d'Educació, per la qual es concedix l'autorització d'obertura i funcionament al centre docent de nova creació d'Educació Infantil de primer cicle, denominat Carboneret, a Massamagrell.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5995

Data del DOGV
:   17-04-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/3900


Data del document
:   16-03-2009

Organisme emissor
:   Conselleria d'Educació

Tipus de document
:   Ordre

Descriptors 

:   * Massamagrell
    * educació preescolar
    * guarda de xiquets
    * ensenyament privat
    * centre d'ensenyament

ORDE de 16 de març de 2009, de la Conselleria d'Educació, per la qual es concedix l'autorització d'obertura i funcionament al centre docent de nova creació d'Educació Infantil de primer cicle, denominat Carboneret, a Massamagrell. [2009/3900]  
L'expedient s'ha iniciat a instància de la titularitat del centre, en sol·licitud d'autorització per a l'obertura i funcionament d'un centre docent privat de nova creació d'Educació Infantil de primer cicle, denominat Carboneret, a Massamagrell.  
La Direcció General d'Ordenació i Centres Docents va aprovar, mitjançant la Resolució de 27 d'octubre de 2008, l'adequació de les instal·lacions proposades, quant a espais educatius, al que disposa la legislació aplicable.  
L'expedient ha sigut tramitat per la Direcció Territorial d'Educació i inclou informes favorables de la Unitat Tècnica de Construccions. Així mateix, consta del compromís de la titularitat del centre de presentar la relació del professorat i titulacions respectives, abans de l'inici del curs escolar, de conformitat amb la legislació aplicable.  
Vistes la Llei Orgànica 8/1985, de 3 de juliol (BOE núm.159 de 04.07.1985), reguladora del Dret a l'Educació; la Llei Orgànica 2/2006, de 3 de maig, d'Educació (BOE núm.106 de 04.05.2006); el Decret 2/2009, de 9 de gener (DOCV de 14.01.2009), del Consell, pel qual s'establixen els requisits mínims que han de complir els centres que impartisquen el primer cicle de l'Educació Infantil a la Comunitat Valenciana; i el Reial Decret 332/1992, de 3 d'abril (BOE de 09.04.1992) sobre autoritzacions de centres docents privats per a impartir ensenyances de règim general no universitaris.  
Vista la proposta del director general d'Ordenació i Centres Docents amb data 16 de març de 2009 i de conformitat amb esta, i en exercici de les atribucions conferides per l'article 28.e de la Llei 5/1983, de 30 de desembre, del Consell,  
ORDENE  
Únic  
Autoritzar l'obertura i el funcionament del centre docent privat de nova creació que a continuació s'indica, atenent les característiques, ensenyança i capacitat màxima que s'hi assenyalen.  
Denominació genèrica del centre: Centre d'Educació Infantil de primer cicle  
Denominació específica del centre: Carboneret  
Titular: Escola Infantil Carboneret, S. L.  
Domicili: C/Zaragoza, núm.7  
Localitat: Massamagrell (46049)  
Província: València  
Codi: 61482161  
Ensenyança i capacitat màxima que s'autoritzen:  
Educació Infantil, 3 unitats de primer cicle, amb 44 llocs escolars, distribuïdes així:  
- 1 unitat per a escolars d'1 a 2 anys, amb 13 llocs escolars.  
- 1 unitat per a escolars de 2 a 3 anys, amb 15 llocs escolars.  
- 1 unitat per a escolars de 2 a 3 anys, amb 16 llocs escolars.  
DISPOSICIÓ ADDICIONAL PRIMERA  
El centre haurà de presentar, abans de l'inici de les activitats educatives que s'autoritzen, la relació del professorat i les titulacions corresponents davant la Direcció Territorial d'Educació, per a la seua aprovació, previ informe favorable de la Inspecció Educativa.  
DISPOSICIÓ ADDICIONAL SEGONA  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
DISPOSICIÓ FINAL  
La present disposició tindrà efecte el dia de la publicació en el Diari Oficial de la Comunitat Valenciana, no obstant l'efecte acadèmic s'entén referit al començament del pròxim curs escolar.  
De conformitat amb el que establixen els articles 107, 116 i 117 de la Llei 30/1992, de 227 d'octubre, de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar potestativament un recurs en reposició o bé cabrà plantejar directament recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant del conseller d'Educació en el termini d'un mes a comptar des de l'endemà de la notificació. En els litigis entre les administracions públiques no cabrà interposar recurs en via administrativa, si bé es podrà fer ús del requeriment previst en l'article 44 de la Llei 29/1998.  
b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar l'endemà de la publicació en el Diari Oficial de la Comunitat Valenciana.  
València, 16 de març de 2009  
El conseller d'Educació,  
Alejandro Font de Mora Turón